- Carlos Alcaraz și Jannik Sinner s-au calificat fără emoții în sferturi la Indian Wells
- Cum și-au câștigat duelurile
Carlos Alcaraz și Jannik Sinner s-au calificat fără emoții în sferturi la Indian Wells (California), turneu dotat cu premii totale de 9.495.555 de dolari.
Alcaraz, numărul doi mondial, a trecut în optimi de maghiarul Fabian Marozsan, cu 6-3, 6-3, iar următorul său adversar va fi germanul Alexander Zverev, care a avut nevoie de trei seturi pentru a se impune în faţa australianului Alex De Minaur, 5-7, 6-2, 6-3.
Carlos Alcaraz și Jannik Sinner s-au calificat fără emoții în sferturi la Indian Wells
Campionul olimpic are 5-3 în meciurile directe, ultimul încheindu-se cu victoria germanului, în ianuarie, în sferturi la Australian Open, 6-1, 6-3, 6-7 (2/7), 6-4, notează agerpres.ro.
Sinner, numărul trei mondial şi campionul en titre de la Melbourne, a dispus de americanul Ben Shelton cu 7-6 (7/4), 6-1, urmând să joace sferturi în contra cehului Jiri Lehecka, victorios cu 6-2, 6-4 în faţa grecului Stefanos Tsitsipas.
Alcaraz şi Sinner se vor întâlni în semifinale în California dacă obţin victorii în sferturi.
Rezultatele înregistrate marţi în optimile de finală ale probei masculine de simplu la Indian Wells:
Jiri Lehecka (Cehia/N.32) – Stefanos Tsitsipas (Grecia/N.11) 6-2, 6-4
Jannik Sinner (Italia/N.3) – Ben Shelton (SUA/N.16) 7-6 (7/4), 6-1
Alexander Zverev (Germania/N.6) – Alex De Minaur (Australia/N.10) 5-7, 6-2, 6-3
Carlos Alcaraz (Spania/N.2) – Fabian Marozsan (Ungaria) 6-3, 6-3
Rafael Nadal, OUT de la Indian Wells
Rafael Nadal e OUT de la Indian Wells. Spaniolul şi-a anunţat forfaitul în ajunul meciului din primul tur al turneului Masters 1000 din California, pe care urma să îl joace împotriva canadianului Milos Raonic.
"Cu profundă tristeţe trebuie să mă retrag din acest turneu incredibil", a declarat el pe reţelele sale de socializare. "Toată lumea ştie cât de mult îmi place să joc aici, la Indian Wells.
Acesta este unul dintre motivele pentru care am venit aici foarte devreme pentru a mă antrena şi a încerca să mă pregătesc. Am muncit din greu. După cum ştiţi, am făcut un test în acest weekend.
Nu mă simt pregătit să joc la cel mai înalt nivel într-un turneu ca acesta. Nu este o decizie uşoară, de fapt este una foarte grea, dar nu mă pot minţi pe mine şi nici pe miile de fani", a scris el în social media.
Jucătorul de 37 de ani, care a jucat doar şapte meciuri în ultimele 15 luni, este înlocuit pe tabloul princioal de indianul Sumit Nagal.
La rândul său, organizatorii turneului, care anunţaseră deja data şi ora meciului dintre Nadal şi Raonic cu câteva zile în urmă, a precizat într-un comunicat de presă că va rambursa banii fanilor care au cumpărat bilete pentru sesiunea de joi seara de pe Centre Court.